**PÁLYÁZATI FELHÍVÁS**

*Martonvásár Város Önkormányzata Képviselő-testületének Humán Bizottsága - az 1/2014. (II.12.) önkormányzati rendeletének 4. melléklete 2.2.1. pontja szerint átruházott hatáskörében eljárva – pályázatot hirdet*

**szociálisan rászoruló, jól tanuló, felsőoktatásban tanulmányokat folytató nappali tagozatos hallgatók részére**

**A támogatásra való jogosultság feltételei**

* A hallgató rendelkezzen állandó lakóhellyel vagy tartózkodási hellyel Martonvásáron,
* A családban az egy főre jutó havi jövedelem nem haladhatja meg a mindenkori öregségi nyugdíj legkisebb összegének 350%- át (2021. évben 99.750,- Ft),
* A pályázó tanulmányi átlaga legalább 4,00.

**A támogatásra való jogosultság megállapításánál előnyben részesül az a pályázó**

* aki tanulmányai során kiemelkedő teljesítményt nyújtott (országos versenyen elért 1-25. helyezés).
* akinek családjában legalább két 25 év alatti gyermeket taníttatnak (alap-, középfokú, vagy felsőoktatás nappali tagozatán),
* Aki egyszülős családban él.

**A támogatás összege hallgatónként legfeljebb évente mindösszesen 150.000,- Ft.**

A pályázatokat az önkormányzati rendelet 7. számú melléklete szerinti pályázati adatlapon kell benyújtani. Pályázati adatlapok igényelhetőek személyesen a Martonvásári Polgármesteri Hivatal (2462 Martonvásár, Budai út 13.) lakosságszolgálatán, valamint letölthetőek Martonvásár Város honlapjáról (www.martonvasar.hu).

**A pályázatok benyújtásának módja: személyesen és postai úton a Martonvásári Polgármesteri Hivatalban (2462 Martonvásár, Budai út 13.).**

**A pályázatok benyújtási határideje: 2021. szeptember 30. 16.00 óra**

**FIGYELEM! Martonvásár Város Önkormányzata a koronavírus járványra való tekintettel fenntartja a jogot arra, hogy járványhelyzet súlyosbodásának esetén a pályázatot visszavonja.**

**A pályázatokról a Martonvásár Város Önkormányzat Képviselő-testületének Humán Bizottság hoz döntést a beadási határidőt követő soros ülésén. A pályázat elbírálásáról a pályázókat a Bizottság 20 napon belül értesíti.**

**Felhívom figyelmüket, hogy a Humán Bizottság döntése nyilvános.**